Rama (župa)
Župa Rama je srednjovjekovna župa oko rijeke Rame, na području današnjeg Prozora. U ranom srednjem vijeku, prema nepotpunim izvorima, zajedno sa župama Neretva i Kom, dio je oblasti („države“) Podgorja. Župa Rama u titulaturi ugarskog kralja počela se pojavljivati u istorijskim dokumentima od početka XII stoljeća. Ugarski kralj Bela II uzeo je titulu rex Ramae 1138 godine. U početku XII. st., 1102. godine, na hrvatsko-dalmatinsko prijestolje sjeo je Ladislav Arpadović I. (kralj Ugarske, Dalmacije i Hrvatske). Ta izmjena najmanje je utjecala na Bosnu, jer Arpadovići nemaju na nju nikakvo istorijsko pravo, i Bosne nema u tituli ugarskih kraljeva. Pojaviti će se Rex Rame 1138. godine u povelji iz 1138, u kojoj se javlja Bela II Hungarie, Dalmacie, Croacie Rameque Rex. Ta povelja nalazi se u prepisu, u rukopisu iz XVIII stoljeća – Mensa episcopalis Donationales, splitske episkopije. U historiografiji vlada mišljenje da su bosanske zemlje od tada ugarske vazalne zemlje.